Sagbukker

Sagbukker (Prioninae) er en gruppe av biller som hører til familien trebukker (Cerambycidae). Det er beskrevet omtrent 1100 arter, to er funnet i Norge. Denne underfamilien omfatter de største og kraftigste av trebukkene, mange arter er av imponerende størrelse.


== Utseende ==
Middelsstore til meget store (8–170 mm), vanligvis kraftig bygde trebukker, denne gruppen omfatter noen av verdens tyngste insekter, men også noen nokså små arter. Den største er den søramerikanske Titanus giganteus, som blir minst 17 centimeter lang. De fleste er svarte eller mørkbrune på farge, uten påfallende hårvekst. Antennene er lange, noen ganger svært kraftige, ofte noe sagtakkede. Hodet er forholdsvis kort og bredt, med store, nyreformede fasettøyne. Kjevene (mandiblene) er gjerne svært kraftige, disse artene kan bite godt fra seg. Den søramerikanske arten Macrodontia cervicornis har 4 centimeter lange mandibler. Pronotum er bredere enn langt og forholdsvis flatt, ofte med kraftige pigger på ytterkanten. Dekkvingene er store og noe flate (dekker nesten alltid bakkroppen), skuldrene rundede. Beina er vanligvis forholdsvis korte. Det er ofte betydelig forskjell i utseende mellom kjønnene, hannene er generelt mindre og slankere enn hunnene, med lengre antenner og ofte forstørrede kjever.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive, de blir derfor ikke sett så ofte. En del av dem kommer til lys.


== Utbredelse ==
Gruppen forekommer i alle verdensdeler bortsett fra Antarktis, men er fåtallig i områder med kjølig klima. De aller fleste av artene er tropiske.


== Skadedyr ==
De fleste er regnet som helt harmløse, men noen arter kan angripe bygningstømmer. Klekking fra bygninger dreier seg ofte om nye konstruksjoner, der larvene var i tømmeret da det ble saget opp, men først klekkes flere år senere på grunn av den lange larveutviklingstiden. På den andre siden er larvene av noen arter regnet som delikatesser lokalt i enkelte land.
Disse store billene er svært ettertraktet blant samlere og sjeldne eller særlig store eksemplarer selges for høye priser.


== Systematisk inndeling / europeiske arter ==

Inndelingen følger Danilevsky (2006).

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802  – 10 arter i Europa
Grupper som er representert i Europa:
Stammen Macrotomini
Ialyssus tuberculatus (Olivier, 1795)
Slekten Macrotoma Audinet-Serville, 1832
Prinobius myardi Mulsant, 1842
Slekten Xixuthrus Thomson, 1864 - 13 meget store arter, Indonesia og Polynesia
Xixuthrus heros (Gräffe, 1868) - meget stor art fra Fiji
Stammen Callipogonini
Callergates gaillardoti (Chevrolat, 1854)
Slekten Callipogon Audinet-Serville, 1832 - 20 til dels meget store arter fra Sør-Amerika
Slekten Ctenoscelis Audinet-Serville, 1832 - tre store arter fra Sør-Amerika
Slekten Ergates Audinet-Serville, 1832 - Holarktisk
Ergates faber (Linnaeus, 1761)
Stammen Prionini
Slekten Derobrachus Audinet-Serville, 1832 - 21 arter
Slekten Dorysthenes Vigors, 1826 - 20 arter, Sørøst-Asia
Microarthron komarowi (Dohrn, 1885)
Slekten Prionus Geoffroy, 1762 - ca. 30 arter
Prionus asiaticus Faldermann, 1837
Prionus besikanus Fairmaire, 1855
Garver, Prionus coriarius (Linnaeus, 1758)
Slekten Psalidognathus Gray, 1831 - 10 arter, Neotropisk
Psilotarsus brachypterus (Gebler, 1830)
Titanus giganteus (Linnaeus, 1771)
Stammen Meroscelisini
Tragosoma depsarium (Linnaeus, 1767)
Prionoplus reticularis White, 1843 - New Zealand
Stammen Aegosomatini
Aegosoma scabricorne (Scopoli, 1763)
Grupper som ikke er representert i Europa:
Stammen Acanthinoderini
Acanthinodera cumingi Hope, 1833
Stammen Acanthophorini
Stammen Anacolini
Stammen Cacoscelini
Stammen Calocomini
Stammen Cantharocnemini
Stammen Closterini
Stammen Eurypodini
Stammen Macrodontiini
Slekten Macrodontia Lepeletier & Audinet-Serville, 1830 - 11 arter, Neotropisk
Macrodontia cervicornis (Linnaeus, 1758)
Stammen Mallaspini
Stammen Mallodontini
Slekten Physopleurus Lacordaire, 1869 - 11 arter, Sør-Amerika
Stammen Remphanini
Rhaesus serricollis (Motschulsky, 1838)
Stammen Solenopterini
Stammen Tereticini
Stammen Vesperoctenini
Stammen Erichsoniini - oftest regnet til Parandrinae
Stammen Parandrini - noen ganger regnet med her, oftere som en egen underfamilie


== Referanser ==


== Kilder ==
Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. [1]
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Zahradník, J. og Chvála, M. 1991. Teknologisk forlags store bok om insekter. Om trebukker, side 326-357. N.W. Damm.
Fauna Europaea, utbredelsesdatabase for europeiske dyr
prioninae.org - katalog over artene
Katalog med utbredelsesdata, Amerika
Katalog med utbredelsesdata, Gamle verden


== Eksterne lenker ==
(en) sagbukker i Global Biodiversity Information Facility 
(no) sagbukker hos Artsdatabanken 
(sv) sagbukker hos Dyntaxa 
(en) sagbukker hos Fauna Europaea 
(en) sagbukker hos Fossilworks 
(en) sagbukker hos ITIS 
(en) sagbukker hos NCBI 
(en) Kategori:Prioninae – bilder, video eller lyd på Wikimedia Commons 
Prioninae – detaljert informasjon på Wikispecies 
Hoskovec, M. og Rezek, M. Cerambycidae. Longicorn Beetles of the West Palaearctic Region. Stort fotogalleri med bilder av ca. 600 arter.
Wordwide Cerambycoidea Photo Gallery - Prioninae [2]. Stort bildegalleri.
Norges trebukker – med faktaark på de artene som forekommer i Norge.